I 2001 overtog Sporvejsmuseet rensevognen DVG 711 fra det tyske sporvejsmuseum [[Schwerter MuseumsStraßenbahn]], der var lukket året før. Vognen blev oprindeligt bygget til sporvejene i [[Duisburg]] i 1949 og er indrettet til rensning af skinner.<ref>''Nye sporvogne til Sporvejsmuseet'' af Svend Christensen. BYtrafik 1/2001, s. 23.</ref><ref>''Sporvejsmuseet gør klar til ny sæson'' af Svend Christensen. BYtrafik 2/2001, s. 52-53.</ref><ref>''Museumskatalog for Sporvejsmuseet Skjoldenæsholm'', 5. udgave af Erik Carstensen, Svend Christensen og Jørgen Krog. Sporvejshistorisk Selskab, 2002. S. 20. {{ISBN|87-87589-98-2}}</ref> Den blev senere renoveret på Sporvejsmuseet, og i 2021 blev den malet i stil med de københavnske arbejdsvogne med betegnelsen R 4.<ref>''Medens vi venter på museets åbning'' af Svend Christensen. BYtrafik 1/2021, s. 5.</ref> I 2002 overtog Sporvejsmuseet den toakslede motorvogn HTM 824 fra [[Haag]] fra museumssporvejen [[Electrische Museumtramlijn Amsterdam]], hvor den var blevet overkomplet. Overtagelsen af vognen fra 1929 skyldtes blandt andet det gode forhold til den nederlandske søsterforening, og at vognen ville kunne sammenlignes med de danske toakslede vogne.<ref>''Den flyvende Hollænder'', BYtrafik 5/2002, s. 212-214.</ref><ref>''Derfor fik vi HTM 824'' af Mikael Lund. BYtrafik 5/2002, s. 230-231.</ref>
Bygninger,_konstruktioner_og_anlæg